Νέμο-Νώε

Η κιβωτός πλέει κοντά 150 ημέρες. Παντού νερά.

-Νώε: Αχ, παιδιά μου τόσο καιρό τώρα και δεν βλέπω τίποτα γύρω παρά μόνο νερό.

 -Σημ: Μην στεναχωριέσαι πατέρα, ο Θεός δεν θα μας αφήσει μόνους.

-Χαμ: Ναι, αλλά που είναι τόσες μέρες; Δεν έπρεπε να στείλει ένα σημάδι; Υπάρχει κάτι άλλο στη γη εκτός από εμάς;

-Ιάφεθ: Ω Θεέ μου! Κοιτάξτε εκεί, κάτι βλέπω, κάτι ξεπροβάλει από το νερό! Κοιτάξτε! Είναι σαν κιβωτός αλλά πλέει κάτω από το νερό. Δεν έχω ξαναδεί κάτι τέτοιο!

-Σημ: Ανοίγει ένα παράθυρο, βλέπω έναν άνθρωπο, ας πλησιάσουμε!

-Νώε: Δεν πιστεύω αυτό που βλέπω. Νόμιζα πως ήμαστε οι μοναδικοί άνθρωποι πάνω στην γη. Ποιος είσαι; Από που ήρθες; Πώς επέζησες;

-Νέμο: Ήρεμα! Μία-μία οι ερωτήσεις. Με λένε Νέμο, εσάς; Ζω μόνος μου κάτω από την θάλασσα μέσα στο νερό.

-Νώε: Είμαι ο Νώε, οι τρείς γιοι μου και εκεί πίσω είναι οι γυναίκες, τα παιδιά τους και τα ζώα μας.

-Νέμο: Θα σου φανεί παράξενο αλλά πριν πολύ καιρό συνάντησα κάτω από την θάλασσα κάποιον που σας έμοιαζε, ζήτησε βοήθεια και κάθισε τρεις μέρες μαζί μου. Ιωνάς το όνομά του. Πολύ τον συμπάθησα.

-Νώε: Πες μας λοιπόν πως επέζησες από τον κατακλυσμό; Από πού ήρθες;

-Νέμο: Ήμουν στις Ινδίες, ζούσα ήρεμα και χαρούμενα με την γυναίκα και τα παιδιά μου, ώσπου ήρθαν οι Βρετανοί, σκότωσαν την οικογένειά μου, έχασα το βασίλειό μου και σώθηκα μόνο εγώ. Ο Θεός μου έδωσε φώτιση και γνώση και έφτιαξα τον Ναυτίλο. Έφυγα μακριά για να σωθώ. Πλέω μόνος μου κάτω από τη θάλασσα, γιατί μόνο έτσι νιώθω ελεύθερος. Είναι η δική μου κιβωτός. Επέζησα από τον κατακλυσμό γιατί δεν ζω επάνω στην στεριά.

-Νώε: Τι μου λες; Τι παράξενη ιστορία; Μοιάζουμε…και εμένα ο Θεός μου έδωσε την γνώση να φτιάξω την κιβωτό και να σωθώ εγώ, η οικογένειά μου και να δημιουργήσουμε έναν καινούριο κόσμο με την βοήθειά Του. Πόσο τυχεροί είμαστε που έχουμε την εύνοιά Του.

-Νέμο: Εσύ Νώε θα αναπτύξεις τον κόσμο επάνω στη επιφάνεια και εγώ θα τον βοηθήσω να ανακαλύψει τις χαρές, την ελευθερία και την ζωή του βυθού.

 -Νώε: Ας δώσουμε τα χέρια αδερφέ μου και ας προχωρήσουμε. Έχουμε πολύ δουλειά να κάνουμε.